2021. gada 22. jūnijā Noteikumi Nr. 396

Rīgā (prot. Nr. 49 15. §)

**Grozījumi Ministru kabineta 2018. gada 21. novembra noteikumos Nr. 717 "Noteikumi par valsts noteikto braukšanas maksas atvieglojumu saņēmēju informācijas sistēmu"**

Izdoti saskaņā ar

Sabiedriskā transporta pakalpojumu likuma

14.1 panta sesto daļu

1. Izdarīt Ministru kabineta 2018. gada 21. novembra noteikumos Nr. 717 "[Noteikumi par valsts noteikto braukšanas maksas atvieglojumu saņēmēju informācijas sistēmu](https://likumi.lv/ta/id/291898-brauksanas-maksas-atvieglojumu-noteikumi)" (Latvijas Vēstnesis, 2018, 235. nr.) šādus grozījumus:

1.1. aizstāt noteikumu tekstā vārdus "republikas pilsētas" (attiecīgā skaitlī un locījumā) ar vārdu "valstspilsētas" (attiecīgā skaitlī un locījumā);

1.2. papildināt noteikumus ar 2.4. apakšpunktu šādā redakcijā:

"2.4. pārvadātājiem un biļešu tirgotājiem nepieciešamo informāciju par valsts noteikto braukšanas maksas atvieglojumu saņēmēju aktuālajiem identifikācijas līdzekļiem un personai piemērojamo braukšanas maksas atvieglojuma veidu, apmēru un citiem atvieglojuma piemērošanas nosacījumiem.";

1.3. izteikt 3.5. un 3.6. apakšpunktu šādā redakcijā:

"3.5. informāciju par identificētajiem braucieniem, kurus veikušas personas, kurām piešķirti braukšanas maksas atvieglojumi, – brauciena datumu, laiku, maršruta identifikācijas datus, transportlīdzekļa veidu, identifikācijas līdzekļa numuru, biļetes cenu. Reģionālās nozīmes maršrutos papildus iekļauj reisa (vilciena) identifikāciju un informāciju par veikto ceļa posmu (sākuma un beigu pietura);

3.6. braukšanas maksas atvieglojumu veidu, apmēru un braukšanas maksas atvieglojumu izmantošanas nosacījumus.";

1.4. izteikt 5. punktu šādā redakcijā:

"5. Sistēmas izmantotāji ir sabiedriskā transporta pakalpojumu pasūtītāji (Autotransporta direkcija un valstspilsētu pašvaldības), pārvadātāji, biļešu tirdzniecības pakalpojuma sniedzēji, personas, kas atbildīgas par pasažieru un bagāžas pārvadāšanas kontroli, un šo noteikumu [10.](https://likumi.lv/ta/id/303331#p10) un 10.1punktā minētās personas.";

1.5. izteikt 7.2. apakšpunktu šādā redakcijā:

"7.2. valstspilsētu pašvaldības un Pilsonības un migrācijas lietu pārvalde – šo noteikumu 3.4. apakšpunktā minēto informāciju;";

1.6. papildināt noteikumus ar 7.2.1 apakšpunktu šādā redakcijā:

"7.2.1valstspilsētu pašvaldības un pārvadātāji – šo noteikumu 3.5. apakšpunktā minēto informāciju;";

1.7. papildināt noteikumus ar 8.1 un 8.2 punktu šādā redakcijā:

"8.1Autotransporta direkcija ne retāk kā reizi diennaktī nodrošina aktuālas šo noteikumu 3.4. un 3.6. apakšpunktā minētās informācijas pieejamību sistēmā pārvadātājiem, biļešu tirgotājiem un valstspilsētu pašvaldībām, lai šo noteikumu 12. un 12.1 punktā minētajos līgumos noteiktajā kārtībā nodrošinātu biļešu tirdzniecību un braucienu elektronisku identifikāciju personām ar braukšanas maksas atvieglojumiem.

8.2 Pārvadātāji un biļešu tirgotāji identificē personas ar braukšanas maksas atvieglojumiem atbilstoši šo noteikumu 8.1.punktā minētajai aktuālajai informācijai ne vēlāk kā nākamajā dienā pēc attiecīgās informācijas ievietošanas sistēmā.";

1.8. papildināt noteikumus ar 9.1, 9.2 un 9.3 punktu šādā redakcijā:

"9.1 Pārvadātājs šo noteikumu 3.5. apakšpunktā minēto informāciju iesniedz Autotransporta direkcijā šo noteikumu 12.1 punktā minētajā līgumā noteiktajā termiņā, bet ne retāk kā reizi mēnesī līdz nākamā mēneša piecpadsmitajam datumam.

9.2 Šo noteikumu 3.5. apakšpunktā minēto informāciju iegūst, ar šo noteikumu 3.4. apakšpunktā minētajiem identifikācijas līdzekļiem elektroniski identificējot valsts noteikto braukšanas maksas atvieglojumu saņēmēju braucienus.

9.3 Pārvadātāji un biļešu tirgotāji personas datu nolasīšanai no apliecības, kas papildināta ar speciālu funkcionalitāti (lietotni), izmanto Pilsonības un migrācijas lietu pārvaldes nodrošinātu digitālo atslēgu.";

1.9. izteikt 10. punktu šādā redakcijā:

"10. Ja šo noteikumu 3.4., 3.5. un 3.6. apakšpunktā un 9. punktā minēto datu apstrādi neveic republikas pilsētu pašvaldība, datus sistēmā apstrādā attiecīgais datu pārzinis vai apstrādātājs.";

1.10. papildināt noteikumus ar 10.1 punktu šādā redakcijā:

"10.1 Ja šo noteikumu 3.4., 3.5. un 3.6. apakšpunktā un 9.2 punktā minēto datu apstrādi neveic pārvadātājs, datus sistēmai sniedz attiecīgais datu pārzinis vai apstrādātājs.";

1.11. papildināt noteikumus ar 12.1 punktu šādā redakcijā:

"12.1 Lai elektroniskā veidā iesniegtu sistēmā iekļaujamo informāciju, kā arī nodrošinātu piekļuvi sistēmā iekļautajai informācijai normatīvajos aktos noteikto funkciju veikšanai, Autotransporta direkcija un attiecīgi pārvadātājs vai biļešu tirgotājs slēdz datu apmaiņas līgumu. Līgumā ietver:

12.11. pušu rekvizītus;

12.12. nododamo un saņemamo datu veidu un apjomu, datu apmaiņas kārtību un termiņus;

12.13. identifikācijas un autentifikācijas kārtību;

12.14. datu drošības un personas datu aizsardzības noteikumus;

12.15. informācijas sistēmas pieejamības parametrus;

12.16. sadarbspējas tehniskos parametrus;

12.17. datu apmaiņas kārtību, ja ir traucējumi pasažieru braucienu elektroniskās uzskaites sistēmas darbībā;

12.18.pušu tiesības, pienākumus un atbildību.";

1.12. svītrot 13. punktā vārdus "datu operators vai";

1.13. papildināt noteikumus ar 13.1 punktu šādā redakcijā:

"13.1Šo noteikumu [10.](https://likumi.lv/ta/id/303331#p10)1 punktā minētajā gadījumā līgumu slēdz Autotransporta direkcija, pārvadātājs un attiecīgais datu pārzinis vai apstrādātājs.";

1.14. aizstāt 14. punktā skaitļus un vārdus "2021. gada 1. janvāra" ar skaitļiem un vārdiem "2022. gada 1. janvāra".

2. Šo noteikumu 1.1. apakšpunkts stājas spēkā 2021. gada 1. jūlijā.

3. Šo noteikumu 1.3., 1.4., 1.5., 1.6., 1.7., 1.8. un 1.10. apakšpunkts stājas spēkā 2022. gada 1. janvārī.

Ministru prezidents A. K. Kariņš

Satiksmes ministrs T. Linkaits